Document ID: 32002D0273

Komission päätös,
tehty 7 päivänä maaliskuuta 2002,
otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 2037/2000 mukaisesti valvottavien aineiden tuontikiintiöiden määräämisestä 1 päivän tammikuuta ja 31 päivän joulukuuta 2002 väliseksi ajaksi
(tiedoksiannettu numerolla K(2002) 867)
(ETA:n kannalta merkityksellinen teksti)
(2002/273/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000(1), sellaisena kuin se on muutettuna asetuksella (EY) N:o 2038/2000(2) ja asetuksella (EY) N:o 2039/2000(3), ja erityisesti sen 7 artiklan,
sekä katsoo seuraavaa:
(1) Mainitun asetuksen 7 artiklan mukaan yhteisössä vapaaseen liikkeeseen luovutettaviin kolmansista maista tuotaviin valvottaviin aineisiin sovelletaan määrällisiä rajoituksia. Nämä rajoitukset määritetään ja kiintiöt jaetaan yrityksille 1 päivänä tammikuuta 1999 alkavalle ja 31 päivänä joulukuuta 1999 päättyvälle ajanjaksolle ja jokaiselle sitä seuraavalle kahdentoista kuukauden ajanjaksolle 18 artiklan 2 kohdassa tarkoitettua menettelyä noudattaen. Kiintiöt määritetään ainoastaan metyylibromidille ja osittain halogenoiduille kloorifluorihiilivedyille (HCFC-yhdisteille) sekä valvottaville aineille, jotka on tarkoitettu välttämättömiin tai kriittisiin käyttötarkoituksiin tai karanteenikäsittelyyn ja kuljetusta edeltävään käsittelyyn, raaka-aineeksi, prosessireagensseiksi tai hävitettäväksi.
(2) Määrälliset rajoitukset, jotka koskevat valvottavien aineiden markkinoille saattamista yhteisössä, on annettu mainitun asetuksen 4 artiklassa ja liitteessä III.
(3) Näiden määrällisten rajoitusten muuttaminen ei saa johtaa siihen, että valvottavien aineiden kulutus yhteisössä ylittää otsonikerrosta heikentävistä aineista tehdyn Montrealin pöytäkirjan mukaisesti asetetut määrälliset rajoitukset.
(4) Mainitun asetuksen 4 artiklan 2 kohdassa määritellään metyylibromidin laskennallinen kokonaismäärä, jonka tuottajat ja tuojat voivat saattaa markkinoille tai käyttää omaan lukuunsa tietyn 12 kuukauden jakson aikana 1 päivästä tammikuuta 31 päivään joulukuuta 2002.
(5) Asetuksen 4 artiklan 3 kohdassa määritellään HCFC-yhdisteiden laskennallinen kokonaismäärä, jonka tuottajat ja tuojat voivat saattaa markkinoille tai käyttää omaan lukuunsa tietyn 12 kuukauden jakson aikana 1 päivästä tammikuuta 31 päivään joulukuuta 2002.
(6) Komissio on julkaissut ilmoituksen Euroopan yhteisöön sijoittautuneille otsonikerrosta heikentävien valvottavien aineiden tuojille(4) ja saanut sen perusteella vuodeksi 2002 suunniteltua tuontia koskevia ilmoituksia.
(7) Muuhun kuin karanteenikäsittelyyn ja kuljetusta edeltävään käsittelyyn tarkoitetut metyylibromidin tuontikiintiöt jaetaan primaarisille tuojille, joina komissio pitää niitä, jotka käyvät kauppaa laskutuksen perusteella suoraan yhteisön ulkopuolella toimivien tuottajien kanssa. Kunkin maahantuojan metyylibromidikiintiöstä jätetään 3,75 prosenttia varakiintiöksi ja 1,25 prosenttia hätävarakiintiöksi jaettavaksi vuonna 2002 18 artiklan 2 kohdan menettelyä noudattaen.
(8) Karanteenikäsittelyyn ja kuljetusta edeltävään käsittelyyn tarkoitetut metyylibromidin tuontikiintiöt jaetaan primaarisille tuojille, joina komissio pitää niitä, jotka käyvät kauppaa laskutuksen perusteella suoraan yhteisön ulkopuolella toimivien tuottajien kanssa. Kunkin maahantuojan metyylibromidikiintiöstä jätetään 10 prosenttia varakiintiöksi jaettavaksi vuonna 2002 18 artiklan 2 kohdan menettelyä noudattaen.
(9) Yksilöllisten HCFC-kiintiöiden määrääminen tuottajille ja tuojille perustuu jatkuvuus-, tasapuolisuus- ja suhteellisuusperiaatteisiin. Kiintiöitä määrätessään komissio on pyrkinyt vähentämään entisestään otsonikerrosta vahingoittavien aineiden tuotantoa, tuontia ja käyttöä mutta pyrkinyt samalla puuttumaan markkinoiden toimintaan mahdollisimman vähän.
(10) On aiheellista varata osa markkinoille saatettavien HCFC-yhdisteiden laskennallisesta kokonaismäärästä yhteisön tuojille, jotka eivät valmista HCFC-yhdisteitä. Vuosina 1998, 1999, 2000 ja 2001 tuonnin osuus oli 4 prosenttia niiden HCFC-yhdisteiden laskennallisesta kokonaismäärästä, jotka voidaan saattaa markkinoille. On aiheellista varata vuonna 2002 4 prosenttia markkinoille saatettavien HCFC-yhdisteiden kokonaiskiintiöstä tuojille, jotka eivät valmista HCFC-yhdisteitä. Tämä määrä on 227040 ODP-kiloa, ja se jaetaan vuonna 1999 kiintiön saaneiden tuojien suhteellisten markkinaosuuksien sekä haettujen määrien perusteella.
(11) Välttämättömiä käyttötarkoituksia koskevat kiintiöt määritellään erillisellä komission päätöksellä.
(12) Komissio myöntää tuontiluvat mainitun asetuksen 6 artiklan mukaisesti todettuaan tuojan noudattavan 6, 7, 8 ja 13 artiklaa.
(13) Muista kuin pöytäkirjan osapuolena olevista valtioista tuotujen valvottavien aineiden luovuttaminen vapaaseen liikkeeseen yhteisössä tai niiden sisäinen jalostus on kielletty mainitun asetuksen 8 artiklan mukaisesti.
(14) Tässä päätöksessä säädetyt toimenpiteet ovat mainitun asetuksen 18 artiklan 2 kohdalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Asetuksella (EY) N:o 2037/2000 säännelty I ryhmässä lueteltujen valvottujen aineiden (kloorifluorihiilivedyt 11, 12, 113, 114 ja 115) ja II ryhmässä lueteltujen valvottujen aineiden (muut täysin halogenoidut kloorifluorihiilivedyt) määrä, jonka vuonna 2002 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 3381000 ODP-kiloa.
2. Asetuksella (EY) N:o 2037/2000 säännelty III ryhmässä lueteltujen valvottujen aineiden (halonit) määrä, jonka vuonna 2002 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-kiloa.
3. Asetuksella (EY) N:o 2037/2000 säännelty IV ryhmässä lueteltujen valvottujen aineiden (hiilitetrakloridi) määrä, jonka vuonna 2002 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 5307329 ODP-kiloa.
4. Asetuksella (EY) N:o 2037/2000 säännelty V ryhmässä lueteltujen valvottujen aineiden (1,1,1-trikloorietaani) määrä, jonka vuonna 2002 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 400060 ODP-kiloa.
5. Asetuksella (EY) N:o 2037/2000 säännelty VI ryhmässä lueteltujen aineiden (metyylibromidi) määrä, jonka vuonna 2002 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 4706095,600 ODP-kiloa.
6. Asetuksella (EY) N:o 2037/2000 säännelty VII ryhmässä lueteltujen valvottujen aineiden (osittain halogenoidut bromifluorihiilivedyt) määrä, jonka vuonna 2002 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-kiloa.
7. Asetuksella (EY) N:o 2037/2000 säännelty VIII ryhmässä lueteltujen valvottujen aineiden (osittain halogenoidut kloorifluorihiilivedyt) määrä, jonka vuonna 2002 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 3812606,520 ODP-kiloa.
2 artikla
1. Kloorifluorihiilivetyjen 11, 12, 113, 114 ja 115 ja muiden täysin halogenoitujen kloorifluorihiilivetyjen tuontikiintiöt määrätään 1 päivän tammikuuta ja 31 päivän joulukuuta 2002 väliseksi ajaksi liitteessä 1 luetelluille yrityksille ja siinä ilmoitettuihin tarkoituksiin.
2. Hiilitetrakloridin tuontikiintiöt määrätään 1 päivän tammikuuta ja 31 päivän joulukuuta 2002 väliseksi ajaksi liitteessä 2 luetelluille yrityksille ja siinä ilmoitettuihin tarkoituksiin.
3. 1,1,1-trikloorietaanin tuontikiintiöt määrätään 1 päivän tammikuuta ja 31 päivän joulukuuta 2002 väliseksi ajaksi liitteessä 3 luetelluille yrityksille ja siinä ilmoitettuihin tarkoituksiin.
4. Metyylibromidin tuontikiintiöt määrätään 1 päivän tammikuuta ja 31 päivän joulukuuta 2002 väliseksi ajaksi liitteessä 4 luetelluille yrityksille ja siinä ilmoitettuihin tarkoituksiin.
5. Osittain halogenoitujen kloorifluorihiilivetyjen tuontikiintiöt määrätään 1 päivän tammikuuta ja 31 päivän joulukuuta 2002 väliseksi ajaksi liitteessä 5 luetelluille yrityksille.
6. Kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, hiilitetrakloridin, 1,1,1-trikloorietaanin, metyylibromidin ja osittain halogenoitujen kloorifluorihiilivetyjen tuontikiintiöt 1 päivän tammikuuta ja 31 päivän joulukuuta 2002 väliseksi ajaksi ovat liitteen 6(5) mukaiset.
3 artikla
Tämä päätös on osoitettu seuraaville yrityksille: DuPont de Nemours (Nederland) BV Baanhoekweg 22 3313 LA Dordrecht Nederland Atofina SA Cours Michelet - La Défense 10 F - 92091 Paris La Défense Honeywell Fluorine Products Europe BV Kempenweg 90 PO Box 264 6000 AG Weert Nederland Ineos Fluor Ltd PO Box 13 , The Heath Runcorn Cheshire WA7 4QF United Kingdom Rhodia Organique Fine Ltd PO Box 46 - St Andrews Road Avonmouth Bristol BS11 9YF United Kingdom Solvay Fluor und Derivate GmbH Hans-Böckler-Allee 20 D - 30173 Hannover Ausimont SpA Viale Lombardia 20 I - 20021 Bollate ( MI ) Phosphoric Fertilizers Industry SA Thessaloniki Plant OO Box 10183 GR - 54110 Thessaloniki Advanced Chemical SA C/Balmes, 69 Pral 3o E - 08007 Barcelona Agroquímicos De Levante SA Polígono Industrial Castilla
Calle Vial n° 5 S/N
E - 46380 Cheste ( Valencia ) Albemarle Europe SPRL
Parc Scientifique Einstein
Rue du Bosquet 9 B - 1348 Louvain-La-Neuve Alcobre SA C/Luis I, Nave 6-B
Polígono Industrial Vallecas
E - 28031 Madrid Alfa Agricultural Supplies SA 15, Tim. Filimonos str. GR - 11521 Athens Arch Chemicals NV Keetberglaan 1A
Havennummer 1061
B - 2070 Zwijndrecht Asahi Glass Europe BV World Trade Center
Strawinskylaan 1525
1077 XX Amsterdam Nederland Biochem Ibérica
Químicos Agrícolas e Industriais, Lda
Estrada M. 502 - Apartado 250 Atalaia P - 2870-901 Montijo Bromine and Chemicals Ltd 201 Haverstock Hill Hampstead London NW3 4QG United Kingdom Celotex Limited Warwick House
27/31 St Mary's Road
Ealing London W5 5PR United Kingdom Dunlop-Enerka BV Oliemolenstraat 2 Drachten Nederland Eurobrom BV PO Box 158 2280 AD Rijswijk Nederland Galco SA Avenue Carton de Wiart 79 B - 1090 Brussels Galex SA BP 128 F - 13321 Marseille Cedex 16 Gasco NV Assenedestraat 4 B - 9940 Rieme-Ertvelde Great Lakes Chemical (Europe) Ltd Sycamore House, Lloyd Drive, The Grove
Ellesmere Port
South Wirral L65 9HQ United Kingdom GU Thermo Technology Ltd Greencool Refrigerants
Unit 12
Park Gate Business Centre
Chandlers Way
Park Gate
Southampton SO31 1FQ United Kingdom Guido Tazzetti & Co. Strada Settimo 266 I - 10156 Torino HARP International Gellihirion Industrial Estate
Rhondda Cynon taff
Pontypridd CF37 5SX United Kingdom Mebrom NV Assenedestraat 4 B - 9940 Rieme-Ertvelde Neoquímica Largo da Estação , Apartado 97 Vala do Carregado P - 2584-908 Carregado Polar Cool SL C/ Valdemorillo, 8 Polígono Industrial
Ventorro del Cano
E - 28925 Alcoron Promosol Bld Henri Cahn BP 27 F - 94363 Bry-sur-Marne Cedex Refrigerant Products Ltd N9 Central Park Estate
Westinghouse Road
Trafford Park
Manchester M17 1PG United Kingdom Sigma Aldrich Chemie GmbH Riedstraße 2 D - 89555 Steinheim Sigma Aldrich Chimie SARL 80, rue de Luzais, L'isle d'abeau Chesnes FR - 38297 St Quentin Fallavier Sigma Aldrich Company Ltd The Old Brickyard
New Road
Gillingham SP8 4XT United Kingdom SJB Chemical Products BV Wellerondom 11 3230 AG Brelle Nederland Syngenta Crop Protection Surrey Research Park Guildford , Surrey GU2 7YH United Kingdom Synthesia Española SA Conde Borell, 62 E - 08015 Barcelona Universal Chemistry & Technology SpA Viale A. Filippetti 20 I - 20122 Milano
Tehty Brysselissä 7 päivänä maaliskuuta 2002.

Labels: 3
4
1
20